Stadige seks | Health24
Die vinnigste manier om jou sekslewe weer woema te gee, is om halt te roep. Op die tantriese manier.
Een van die slagoffers van ons doelgerigte bestaan is seks. Ons "gryp die kans" of "kry dit agter die rug" – met as doelwit 'n orgasme, hopelik darem vir albei partye. Dis dalk nie eens 'n baie emosionele of intieme ervaring nie. Dis meestal nie veel meer as fisieke verligting nie. Maar ten minste kan ons dit afmerk as nog 'n doel wat bereik is.